CELEX: 32015D1180
Language: sl
Date: 2015-07-08 00:00:00
Title: Sklep (EU) 2015/1180 Evropskega parlamenta in Sveta z dne 8. julija 2015 o uporabi sredstev Solidarnostnega sklada EU (poplave v Romuniji, Bolgariji in Italiji)

18.7.2015   
            
            
               SL
            
            
               Uradni list Evropske unije
            
            
               L 192/13
            
         SKLEP (EU) 2015/1180 EVROPSKEGA PARLAMENTA IN SVETA
   z dne 8. julija 2015
   o uporabi sredstev Solidarnostnega sklada EU (poplave v Romuniji, Bolgariji in Italiji)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3),
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 11,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Namen Solidarnostnega sklada Evropske unije (v nadaljnjem besedilu: Sklad) je omogočiti Uniji hitro, učinkovito in prožno odzivanje na izredne razmere ter izkazati solidarnost s prebivalstvom v regijah, ki so jih prizadele nesreče.
            
         
               (2)
            
            
               Sredstva Sklada ne presegajo najvišjega letnega zneska 500 milijonov EUR (cene iz leta 2011), kot je določeno v členu 10 Uredbe Sveta (EU, Euratom) št. 1311/2013 (3).
            
         
               (3)
            
            
               Romunija je predložila vlogi za uporabo sredstev Sklada v zvezi s poplavami.
            
         
               (4)
            
            
               Bolgarija je predložila vlogo za uporabo sredstev Sklada v zvezi s poplavami.
            
         
               (5)
            
            
               Italija je predložila vlogo za uporabo sredstev Sklada v zvezi s poplavami.
            
         
               (6)
            
            
               Zato bi bilo treba uporabiti sredstva Sklada, da se zagotovi finančni prispevek v višini 66 505 850 EUR za vloge, ki so jih predložile Romunija, Bolgarija in Italija.
            
         
               (7)
            
            
               Da bi se čim bolj skrajšal čas, potreben za uporabo sredstev Sklada, bi se moral ta sklep začeti uporabljati od datuma sprejetja –
            
         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2015 se uporabijo sredstva Solidarnostnega sklada Evropske unije za zagotovitev zneska 66 505 850 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije. Uporablja se od 8. julija 2015.
   
      V Strasbourgu, 8. julija 2015
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednik
         
         N. SCHMIT
      
   
   
      (1)  UL L 311, 14.11.2002, str. 3.
   
      (2)  UL C 373, 20.12.2013, str. 1.
   
      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).